
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 70
                                                                   7 aprilie 2026
privind însușirea documentației topo - cadastrale de primă înscriere și aprobarea dezlipirii unui imobil înscris în Cartea Funciară nr. 60590 Sighișoara

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 11.758/18.03.2026 și la Consiliul Local Sighișoara cu nr. 14.305/03.04.2026, de referatul de aprobare, înregistrat cu nr. 11.759/18.03.2026, al Primarului Municipiului Sighișoara, în calitate de inițiator, conform prevederilor art. 136 alin. (1), coroborate cu art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere documentația topo - cadastrală de primă înscriere întocmită de domnul Alexoi Ion, persoană fizică autorizată A.N.C.P.I., anexată Procesului - verbal cu nr. 10.401/VII/5/11.03.2026 al Comisiei de avizare prealabilă a documentațiilor cadastrale întocmite de persoane autorizate, constituită prin Dispoziția Primarului Municipiului Sighișoara nr. 11/06.01.2017 și reorganizată prin Dispozițiile Primarului Municipiului Sighișoara nr. 416/15.05.2019, nr. 625/27.10.2023 și nr. 579/25.10.2024, cu referire la suprafața de 53 mp., parte din imobilul teren, având categoria de folosință curți - construcții, situat în intravilanul municipiului Sighișoara, str. Mihai Viteazu nr. 97, înscris în Cartea Funciară nr. 60590 Sighișoara (C.F. vechi nr. 9168/A+56), identificat prin nr. topografic 3412/1/1/1/1/1/1/3/2/2, proprietar tabular Municipiul Sighișoara – domeniul privat;

 Având în vedere faptul că, potrivit Procesului - verbal cu nr. 10.401/VII/5/11.03.2026, Comisia de avizare prealabilă a documentațiilor cadastrale a avizat favorabil documentația topo - cadastrală de primă înscriere cu privire la suprafața de 53 mp., parte din imobilul înscris în Cartea Funciară nr. 60590 Sighișoara (C.F. vechi nr. 9168/A+56), identificat prin nr. top. 3412/1/1/1/1/1/1/3/2/2, imobil de natură teren intravilan, având categoria de folosință curți - construcții, proprietar tabular fiind Municipiul Sighișoara – domeniul privat, conform mențiunilor din Cartea Funciară;

Având în vedere faptul că dreptul de proprietate asupra imobilului rezultă exclusiv din înscrierile în Cartea Funciară nr. 60590 Sighișoara, iar procesul - verbal al Comisiei de avizare prealabilă privește doar avizarea documentației topo - cadastrale, fără a produce efecte asupra titularului dreptului de proprietate;

Având în vedere faptul că documentația topo - cadastrală vizează și operațiunea de dezlipire, ca urmare a desprinderii suprafeței de 53 mp. teren din totalul de 21.116 mp. teren, și că aceasta are caracter material și nu implică transferul dreptului de proprietate, titularul acestuia rămânând neschimbat, respectiv Municipiul Sighișoara – domeniul privat;

Având în vedere necesitatea corelării situației tabulare a imobilului supus înscrierii, respectiv dezlipirii cu regimul juridic al bunurilor aparținând domeniului privat al unității administrativ - teritoriale Municipiul Sighișoara, prin înscrierea imobilelor rezultate în urma dezlipirii în proprietatea Municipiului Sighișoara;

Având în vedere documentația topo - cadastrală amintită mai sus, în urma căreia vor rezulta două imobile, după cum urmează:

– Imobil 1 – teren intravilan, în suprafață de 53 mp.;

– Imobil 2 – teren intravilan, în suprafață de 21.063 mp.;

Având în vedere prevederile art. 879 alin. (2), art. 880 și art. 888 din Legea nr. 287/2009 privind Codul civil, republicată, cu modificările și completările ulterioare;

Având în vedere prevederile art. 555 - 566 din Legea nr. 287/2009 privind Codul civil, republicată, cu modificările și completările ulterioare, referitoare la dreptul de proprietate privată;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare; 

Având în vedere prevederile Ordinului nr. 600/2023 al Directorului General al Agenţiei Naţionale de Cadastru şi Publicitate Imobiliară pentru aprobarea Regulamentului de recepţie şi înscriere în evidenţele de cadastru şi carte funciară;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Direcției Arhitect Șef - Compartimentul Administrarea Domeniului Public și Privat, înregistrat cu nr. 11.760/18.03.2026, prin care se propune însușirea documentației topo - cadastrale de primă înscriere și aprobarea dezlipirii unui imobil înscris în Cartea Funciară nr. 60590 Sighișoara;

Având în vedere avizele favorabile ale tuturor comisiilor pe domenii de specialitate;  
În temeiul art. 129 (2) lit. „c”, (6) lit. „c” şi (14), art. 139 (1) şi (3) lit. ,,gˮ și a art. 196 (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

        H O T Ă R Ă Ş T E:

 
Art. 1. Se însușește documentația topo - cadastrală de primă înscriere în sistemul integrat de cadastru și carte funciară a suprafeței de 53 mp. parte din imobilul teren, având categoria de folosință curți - construcții, situat în intravilanul municipiului Sighișoara, str. Mihai Viteazu nr. 97, înscris în Cartea Funciară nr. 60590 Sighișoara (C.F. vechi nr. 9168/A+56), identificat prin nr. top. 3412/1/1/1/1/1/1/3/2/2, proprietar tabular Municipiul Sighișoara - domeniul privat, conform anexei, care face parte integrantă din prezenta hotărâre.

Art. 2. (1) Se aprobă, în conformitate cu documentația topo - cadastrală întocmită de persoană fizică autorizată A.N.C.P.I. Alexoi Ion, anexată Procesului - verbal cu nr. 10.401/VII/5/11.03.2026 al Comisiei de avizare prealabilă a documentațiilor cadastrale, dezlipirea imobilului de natură teren intravilan, înscris în Cartea Funciară nr. 60590 Sighișoara (C.F. vechi nr. 9168/A+56), identificat prin nr. top. 3412/1/1/1/1/1/1/3/2/2, cu suprafața tabulară de 21.116 mp., proprietar tabular Municipiul Sighișoara – domeniul privat, în două imobile distincte, după cum urmează:

• Imobilul 1 – teren intravilan, în suprafață de 21.063 mp., care rămâne înscris în Cartea Funciară nr. 60590 Sighișoara;

• Imobilul 2 – teren intravilan, în suprafață de 53 mp. rezultat în vederea primei înscrieri în sistemul integrat de cadastru și carte funciară.

(2) Datele tehnice ale imobilelor rezultate din dezlipire sunt cele prevăzute în documentația topo -cadastrală anexată, care face parte integrantă din prezenta hotărâre.

Art. 3. Se constată că operațiunea de dezlipire aprobată la art. 2 are caracter material și nu implică transferul dreptului de proprietate, în sensul dispozițiilor art. 879 alin. (2) din Legea nr. 287/2009 privind Codul civil, republicată, cu modificările și completările ulterioare, titularul dreptului de proprietate asupra imobilelor rezultate rămânând Municipiul Sighișoara – domeniul privat.

   Art. 4. Se aprobă înscrierea în cartea funciară a imobilelor rezultate în urma dezlipirii, după cum urmează:

• Imobilul 1 în suprafață de 21.063 mp., care rămâne înscris în Cartea Funciară nr. 60590 Sighișoara;

• Imobilul 2 în suprafață de 53 mp., prin primă înscriere în sistemul integrat de cadastru și carte funciară, în proprietatea Municipiului Sighișoara – domeniul privat. 

  
 Art. 5. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Compartimentul Cadastru și Administrarea Terenurilor Agricole și Forestiere – Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică și Compartimentul Impozite și Taxe – Direcția Economică din cadrul Municipiului Sighișoara.
Art. 6. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică prin publicarea pe pagina de internet, la adresa www.primariasighisoara.ro.
PREŞEDINTE DE ŞEDINŢĂ,
  

        Duma Felix - Lucian
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  2 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  3 ex. Compartimentul Cadastru și Administrarea Terenurilor Agricole și Forestiere – Direcția Arhitect Șef.

14 ex.  
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 70/07.04.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


